CELEX: C2006/060/18
Language: el
Date: 2006-03-11 00:00:00
Title: Απόφαση του Δικαστηρίου (πέμπτο τμήμα), της  12ης Ιανουαρίου 2006 , στην υπόθεση C-69/05: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (Παράβαση κράτους μέλους — Κανονισμός (ΕΚ) 659/1999 — Κρατικές ενισχύσεις στον τομέα της γεωργίας — Υποβολή των ετήσιων εκθέσεων για τα έτη 2000 και 2001 — Κατευθυντήριες γραμμές για την εξέταση των κρατικών ενισχύσεων)

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/9
            
         
      ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   
   (πέμπτο τμήμα)
   της 12ης Ιανουαρίου 2006
   στην υπόθεση C-69/05: Επιτροπή των Ευρωπαϊκών Κοινοτήτων κατά Μεγάλου Δουκάτου του Λουξεμβούργου (1)
   
   (Παράβαση κράτους μέλους - Κανονισμός (ΕΚ) 659/1999 - Κρατικές ενισχύσεις στον τομέα της γεωργίας - Υποβολή των ετήσιων εκθέσεων για τα έτη 2000 και 2001 - Κατευθυντήριες γραμμές για την εξέταση των κρατικών ενισχύσεων)
   (2006/C 60/18)
   Γλώσσα διαδικασίας: η γαλλική
   Στην υπόθεση C-69/05, με αντικείμενο προσφυγή λόγω παραβάσεως δυνάμει του άρθρου 226 ΕΚ, ασκηθείσα στις 11 Φεβρουαρίου 2005, Επιτροπή των Ευρωπαϊκών Κοινοτήτων (εκπρόσωποι: F. Clotuche-Duvieusart και A. Stobiecka-Kuik) κατά Μεγάλου Δουκάτου του Λουξεμβούργου (εκπρόσωπος: S. Schreiner), το Δικαστήριο (πέμπτο τμήμα), συγκείμενο από την R. Silva de Lapuerta, προεδρεύουσα του πέμπτου τμήματος, τον Γ. Αρέστη (εισηγητή), και τον J. Klučka, δικαστές, γενικός εισαγγελέας: M. Poiares Maduro, γραμματέας: R. Grass, εξέδωσε στις 12 Ιανουαρίου 2006 απόφαση με το ακόλουθο διατακτικό:
   
               1.
            
            
               Το Μεγάλο Δουκάτο του Λουξεμβούργου, παραλείποντας να κοινοποιήσει πριν την 1η Ιουλίου 2001 και το αργότερο πριν την 30ή Ιουνίου 2002 τις ετήσιες εκθέσεις για όλα τα καθεστώτα κρατικών ενισχύσεων που ίσχυαν στον τομέα της γεωργίας κατά τα έτη 2000 και 2001, παρέβη τις υποχρεώσεις που υπέχει από τα άρθρα 88, παράγραφος 1, ΕΚ και 21 του κανονισμού (ΕΚ) 659/1999 του Συμβουλίου, της 22ας Μαρτίου 1999, για τη θέσπιση λεπτομερών κανόνων εφαρμογής του άρθρου [88 ΕΚ], όπως τέθηκε Συμβούλιο εφαρμογή με την ανακοίνωση της Επιτροπής που φέρει τον τίτλο «Κοινοτικές κατευθυντήρες γραμμές για τις κρατικές ενισχύσεις στον τομέα της γεωργίας», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων της 1ης Φεβρουαρίου 2000.
            
         
               2.
            
            
               Καταδικάζει το Μεγάλο Δουκάτο του Λουξεμβούργου στα δικαστικά έξοδα.
            
         
      (1)  ΕΕ C 106 της 30.4.2005.